b'\n_START_ARTICLE_\nJohan Wrede\n_START_PARAGRAPH_\nJohan Wrede (s. 18. lokakuuta 1935) on suomalainen kirjallisuudentutkija ja professori. Wrede toimi professorina Helsingin yliopistossa vuosina 1969\xe2\x80\x931995. Sit\xc3\xa4 ennen h\xc3\xa4n oli ollut ruotsalaisen kirjallisuuden dosentti ja vt. professori. _NEWLINE_Wrede on ansioitunut my\xc3\xb6s J. L. Runebergin tutkijana. H\xc3\xa4n k\xc3\xa4ynnisti 1990-luvulla suomenruotsalaisen kirjallisuuden historiankirjoitushankkeen. _NEWLINE_H\xc3\xa4n on Wrede af Elim\xc3\xa4 -aatelissuvun edustaja ja Gerda Wrede-Paisscheffin veljenpoika. Taloustieteilij\xc3\xa4 Markus J\xc3\xa4ntti on Johan Wreden v\xc3\xa4vy._NEWLINE_Johan Wrede on ensimm\xc3\xa4inen suomenkieliseen osakuntaan \xef\xbf\xbcinspehtoriksi valittu ruotsinkielinen professori. Luovuttuaan virastaan h\xc3\xa4net kutsuttiin Kymenlaakson Osakunnan kunniainspehtoriksi.'